stanford-oval/wikipedia huggingface dataset:
אנה וילסון-ג'ונס
הערות שוליים

↑  Anna Wilson-Jones Biography
↑  Hotel Babylon – introduction. Press Packs Date: 01.06.2009 Bbc.co.uk
↑  Black Mirror Episode 1. Channel4.com. Retrieved on 2016-09-17
↑  "DCI Banks Episode "Cold in the Grave: Part 1"". IMDb.com. נבדק ב-2016-09-17.
↑  "DCI Banks Episode "Cold in the Grave: Part 2"". IMDb.com. נבדק ב-2016-09-17.
↑  "It took a long time to get Michael Moon out of my system: EastEnders star to hit the stage | London Evening Standard". Standard.co.uk. 2014-04-02. נבדק ב-2016-09-17.
| --- | --- |
בקרת זהויות :  GND: 1162969237  LCCN: n2006010026  VIAF: 73275789   WorldCat (עם VIAF): 73275789
מגי סימפסון

| --- | --- |

מגי סימפסון
 שם סרט:  משפחת סימפסון - הסרט מעון היום הארוך ביותר רוגי לא ממש אחד דייט עם משחק של דיסני הכוח מתעורר מתנומתו דיסני פלוסהולדת
 תוכנית טלוויזיה:  משפחת סימפסון
 הופעה ראשונה:  "לילה טוב" - המופע של טרייסי אולמן
 הופעה אחרונה:  עדיין מופיעה
 יוצרים:  מאט גריינינג 
 דיבוב:  מדבבים שונים
 דיבוב בשפה העברית:  שירה נאור (משפחת סימפסון - הסרט)
 מידע
 שם אמיתי:  מרגרט סימפסון
 כינויים:  מגי/מג/מאגס/מאגסי (על ידי כל משפחת סימפסון)  (על ידי הומר, מארג', בארט וליסה) הבייבי סימפסון הקטן הזה, שלעולם לא מדבר עורב הנחלים ("אב הבית" וילי וראש העיר) מגי האב התינוקת בייבי בארט (על ידי מארג' ובארט) ליסה (כאשר הומר התבלבל בין ליסה ומגי בגלל הגנים של השיער שלהן) מסריח סימפסון הנשכח/הסימפסון הנשכח (כינוי זה נלקח מתוך הסרט משפחת סימפסון - הסרט)
 גיל:  שנה (הערה|חשוב לציין שבמהלך הסדרה הגיל של מגי השתנה)
 תאריך לידה:  16 ביוני 1988 
 מין:  נקבה
 מקצוע:  זמרת רוק כוכבת רוק זמרת מטאל כוכבת מטאל זמרת רוק מטאל כוכב רוק מטאל גיטריסטית סקסופוניסטית  שוטרת כבאית
 כוחות:  קסמים בספרות
 כלי נשק:  מוצץ אקדח רובה רובה צייד רובה מים חרב לייזר כיסא מחשמל
 כלי רכב:  האוטו של מארג'
 דת:  נצרות 
 אזרחות:  ארצות הברית נורווגיה
 דמויות קשורות
 משפחה:  הומר סימפסון (אב) מארג' סימפסון (אם) בארט סימפסון (אח) ליסה סימפסון (אחות)
 חברים:  פרפר מו סיזלאק נד פלנדרז מילהאוס ואן האוטן קראסטי הליצן סייד שואו בוב העוזר הקטן של סנטה ראלף ויגאם הדסון וונדל בורטון
 אויבים:  ג'רלד שמשון מר ברנז סייד שואו בוב
 
מרגרט "מגי" סימפסון (באנגלית: Margaret "Maggie" Simpson) היא דמות בסדרת הטלוויזיה המצוירת האמריקנית "משפחת סימפסון". דמותה של מגי נוצרה ומעוצבת על ידי הקריקטוריסט מאט גריינינג בעת שהמתין בלובי של משרדו של ג'יימס ברוקס והיא הדמות היחידה במשפחת סימפסון לזהות אותה רק על סמך הצללית של דמותה. שמה מבוסס על שם אחותו הצעירה של גריינינג.
מגי היא בתם הצעירה של הומר ומארג' סימפסון והאחות של בארט וליסה. למעט מקרים חריגים היא אינה מדברת. לעיתים קרובות היא נראית עם מוצץ בפיה. בפרקי הסדרה הראשונים מגי נהגה ליפול על פניה כשהלכה והתנגשה בבגדיה, דבר שהפך לזיהוי קומי של דמותה.
המילה הראשונה שלה הייתה "דאדא" (אבא), והיא אמרה אותה מבלי שאיש מהמשפחה שמע. במהלך כל הסדרה בני המשפחה אכן לא שמעו את מגי מדברת, אפילו בפרק 9 בעונה 23, בו הציגו את ילדי המשפחה כמבוגרים, כל פעם שמגי רצתה לדבר, הפריע רעש רקע לשמוע אותה. עם זאת, בסופו של "משפחת סימפסון - הסרט", במהלך הכתוביות, אומרת מגי את המילה הראשונה שלה - "סרט המשך?" (באנגלית: Sequel).
במהלך פתיח הסדרה מגי מועברת בקופה בסופרמרקט אשר מראה כי היא עולה 847.63 USD - סכום זה היה למעשה העלות החודשית הממוצעת לתינוק בשנת 1989 בארצות הברית (תאריך הפקת הפרק הראשון של הסדרה).
בתחילת הסדרה מגי סייעה לדוד שלה הרברט פאוול לבנות את ההמצאה שלו - מכשיר אשר מסוגל לתרגם את הבכי של תינוקות למשפטים.
פרק 11 בעונה 26 הסתיים בסצנת הזדהות עם צרפת לאור הפיגוע במשרדי "שרלי הבדו" שהתחולל בשבוע בו הוקרן הפרק: בסצנה נראית מגי מניפה דגל עליו נישא הסלוגן הידוע ממפגני ההזדהות שהתקיימו בכל העולם עם קרבנות הפיגוע: "אני שרלי!".
ביוגרפיה

לאורך הסדרה מגי מוצאת עצמה במגוון מצבים מסוכנים בהם היא תמיד ניצלת לבסוף על ידי בני אדם או בעלי חיים. כאשר המשפחה הלכה לאיבוד ביער, מגי מוצאת מחסה במערה של קבוצת דובי גריזלי.
כמו כן, מו סיזלאק הציל את חייה של מגי פעמיים - בפעם הראשונה כאשר הומר ביצע עצירה פתאומית, מגי עפה מהמכונית מעל גשר לתוך נהר אך מו אשר ניסה להתאבד בקפיצה מהגשר תפס אותה. בפעם השנייה, הוא סיכן את חייו כאשר הציל אותה מעימות קטלני של המאפיה האיטלקית.
מצד שני, מגי בעצמה הצילה את חייו של הומר מספר פעמים במקרים שונים, כמו טביעה וניסיונות חיסול.
יש המתייחסים למגי כאל ילדה עם סממנים של גאון, לאחר שהפגינה יכולות בלתי רגילות לגילה כמו לכתוב את שמה במכשיר Etch A Sketch, לנגן בסקסופון של ליסה ואפילו לירות במר ברנז באקדח שלו לאחר שלקח לה סוכרייה.
בפרק 20 בעונה ה-20 של הסדרה ניתן לראות את מגי מדברת בצורה חלקה וכשטון הדיבור הוא טון של אישה בוגרת בפרק זה היא דובבה על ידי השחקנית ג'ודי פוסטר. פרק אחד אחר כך (21), בעקבות האומנת ממוצא נורווגי שטיפלה בה במסירות, היא החלה לומר: "יה!" במשמעות של 'כן', אבל במבטא נורווגי.
הערות שוליים

↑  לפעמים היא מנגנת גם פאנק
| משפחת סימפסון |
| --- | --- | --- |
| דמויות ראשיות | הומר • מארג' • בארט • ליסה • מגי |  |
| דמויות משנה | מונטגומרי ברנז • לני לאונרד • נד פלנדרז • אוטו מאן • איצ'י וסקראצ'י • מו סיזלאק • עדנה קרבאפל • אפו נהספימפטילון • קראסטי הליצן • העוזר הקטן של סנטה • ראש העיר קווימבי |  |
| יוצרים ומפתחים | מאט גריינינג • ג'יימס ל. ברוקס • סם סיימון • מייק ב. אנדרסון |  |
| מדבבים ראשיים | דן קסטלנטה • ג'ולי קאוונר • ננסי קארטרייט • האנק עזריה • הארי שירר • ירדלי סמית' |  |
| פרקים | רשימת פרקי הסדרה(אנ') • פרקי ליל כל הקדושים • פרקים בולטים (Treehouse of Horror • Simpsons Roasting on an Open Fire ‏• Homer's Phobia • There's Something About Marrying • The Greatest Story Ever D'ohed •‏ Three Gays of the Condo) |  |
| סרטים | משפחת סימפסון - הסרט • משפחת סימפסון חוגגת 20 שנה ב-3D על הקרח! • מעון היום הארוך ביותר |  |
| שונות | ספרינגפילד • קומיקס • Do the Bartman • The Simpsons Sing the Blues • בארט נגד מוטציות החלל • FOX • D'oh!  • הבעיה עם אפו • Kwik-E-Mart • "כשבילי פגשה את ליסה" |  |
| --- | --- |
בקרת זהויות :  MusicBrainz: 92812359-0a77-4752-89a0-237af456c124
ישראל זולברג

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  2 ביוני 1946
 נהרג:  5 ביוני 1967 (בגיל 21)
 מדינה:  ישראל 
 השתייכות:   צבא הגנה לישראל
 תקופת הפעילות:  1957–1967 (כ־10 שנים)
 דרגה:   רב-סמל
 תפקידים בשירות
 חובש קרבי
 פעולות ומבצעים
   מלחמת ששת הימים
 עיטורים
   עיטור העוז
 
ישראל זולברג (2 ביוני 1946 - 5 ביוני 1967) היה חובש קרבי שעוטר בעיטור העוז על פעילותו בגבעת עלי מונטר במבואות עזה במהלך מלחמת ששת הימים.
ביוגרפיה

זולברג נולד בירושלים. בן לאברהם זולברג ולשושנה לבית שניידוביץ. הוריו נישאו בשנת 1940, ונולדו להם שלושה בנים, אורי הבכור, ישראל ונפתלי. לאחר שחרור באר שבע עברה המשפחה להתגורר בה כדי לארגן את פתיחת חדר הניתוח בבית החולים הדסה. זולברג למד בבית הספר היסודי "בארי" ומשם המשיך לבית הספר התיכון העירוני א', שם שימש כקריין בערבי קריאה, והיה חבר בתנועת הצופים ובתזמורת הנוער העירונית.
זולברג התגייס לצה"ל באוגוסט 1964 והתנדב לצנחנים. עבר קורס צניחה וסיים בהצטיינות קורס חובשים קרביים בכירים. בהמשך היה אחראי למרפאה בגדודו, והתקבל לפקולטה לרפואה אליה עמד להיכנס בשנת תשכ"ח.
עם תום שירותו הסדיר, חתם קבע, וביום הראשון ללחימה במלחמת ששת הימים השתתף בקרב שנערך בגבעת עלי מונטר במבואות עזה. כחובש קרבי, הגיש עזרה רפואית לפצועים בזחל"מים הבוערים, כשמסביבם אש תופת מטנקים ומרגמות. הוא ארגן את חילוץ הפצועים, והצליח לחלץ תחת האש 9 פצועים ובהם סגן מפקד הגדוד. כאשר טיפס על זחל"ם שנפגע ובתוכו הרס"פ צעקו לו החיילים שיתפוס מחסה בתעלות הסמוכות, אך הוא השיב ”תיכף אבוא, עוד לא גמרתי את תפקידי” ובעודו מטפל ברס"פ הפצוע, התפוצץ פגז בסמוך אליהם, והוא נפגע ממנו והועבר לאזור הפצועים שעזר לחלץ, ולבסוף נפטר מפצעיו.
להלן תיאור המעשה ב"אתר הגבורה":
ביום ה-5 ביוני 1967 על יד עזה, כאשר דרגי המינהלה של הגדוד נפגעו באש נגד טנקים ואש מרגמות חזקה, רץ סמ"ר ישראל זולברג ז"ל בין כלי הרכב הפגועים והבוערים וחילץ פצועים. הוא המשיך בכך עד אשר נפגע ישירות מפגז ונהרג עם הפצוע שאותו חילץ
זולברג הובא לקבורה בבית הקברות הצבאי לשעת חירום בבארי, לאחר מכן הועבר לבית הקברות הצבאי בבאר שבע.
ב-1971 נפל, בעת שירותו הצבאי, אחיו נפתלי, ונטמן בבית העלמין קריית שאול. לאחר זמן מה, הועברו עצמותיו של ישראל זולברג לקבר הסמוך לזה של אחיו.
לאחר מותו הוענק לו ציון לשבח על ידי הרמטכ"ל על גילוי אומץ לב ודבקות במטרה. לאחר נפילתו בני כיתתו של נפתלי נטעו חורשה לזכרו ביער הקרן הקיימת "נווה אברהם" הנמצא ליד בית הספר החקלאי אשל הנשיא, ועם פטירתו של נפתלי, נטעו חורשה נוספת.
הוריו של זולברג הקימו קרן מלגות שנתיות, למי שידו אינה משגת, ללמוד בתזמורת הנוער העירונית, ספר תורה לזכרו הוכנס לבית הכנסת "אהבת אחים" בשיכון בבלי בתל אביב, וגביע נודד על שמו הוענק לקבוצת נוער המצטיינת בצעדת הנגב.
לאחר מות הוריו, אברהם בשנת 1998 ושושנה בשנת 2008, הם נקברו בסמוך לבניהם הנופלים. על קברם נכתב: ”למרגלות בנינו היקרים הצנחן רס"ל ישראל זולברג הי"ד צל"ש מלחמת ששת הימים ובעל עיטור העוז כ"ו אייר תשכ"ז 5.6.1967 ואחיו החייל נפתלי זולברג ז"ל י"ח כסלו תשל"ב 6.12.1971”.
הערות שוליים

1 2  שנא מלחמה, ידע להלחם, מעריב, 30 באוקטובר 1967
↑  שושנה זולברג, באתר Geni
↑  סופר דבר בנגב, צעירי חברון הוזמנו להשתתף בצעדת הנגב, דבר, 28 בפברואר 1968
↑  קברו של אברהם זולברג באתר Billiongraves
| מעוטרי עיטור העוז במלחמת ששת הימים |
| --- | --- | --- |
| חזית הדרום | שמואל אורן • ז'ק אלימלך • אהוד אלעד (נ) • יצחק דותן • ישראל הוברמן • חיים שטיין • עזרא וישניא • ישראל זולברג (נ) • יעקב חסדאי • יוסף טמיר • אורי ישראלי (נ) • מאיר כהן (נ) • יצחק לוי • שמואל ליבנוירט • רפאל כץ (נ) • אריה מאיר (נ) • אברהם מוניץ • זאב נתיב • דוד פלץ (נ) • חיים פניכל (נ) • שמאי קפלן (נ) |  |
| ירושלים והשומרון | זרח אפשטיין • שלמה אפשטיין (נ) • יגאל ארד • שלום דוד • אשר דר • יעקב חץ • צבי סדן • גיורא צחור • חיים רוסק (נ) • ישראל שינדלר |  |
| חזית הצפון | אפרים יצחקיאן (נ) |  |
| חיל האוויר | אריה בן-אור (נ) • אמנון גלעד • כוכב הס • בן-ציון זהר • יעקב מורגן • יהודה פרי |  |
| חיל הים | אברהם דרור |  |
דין לנוקס קלי

| --- | --- |
אין תמונה חופשית
 לידה:  30 בנובמבר 1975 (בן 49) לית'ם סנט אנז, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1998
 מקום לימודים:  בית הספר למשחק בריסטול אולד ויק 
 פרופיל ב-IMDb
 
דין לנוקס קלי (באנגלית: Dean Lennox Kelly; נולד ב-30 בנובמבר 1975) הוא שחקן אנגלי הידוע מהופעתו בדמות קוו בול בסדרה "לגדול בלי בושה" של ערוץ 4 הבריטי.
ביוגרפיה

קלי נולד בלית'ם סנט אנז (אנ') שבמחוז לנקשייר. הוא למד בבית הספר למשחק של תיאטרון בריסטול אולד ויק.
ביוגרפיה > קריירה

קלי ידוע בעיקר מתפקידו בדמות קוו בול בסדרה "לגדול בלי בושה" של ערוץ 4. תפקידים נוספים שלו בטלוויזיה הם בסדרת הדרמה "מייסי ריין", "בורדר קפה", בדרמה "Tipping the Velvet", בעיבוד מודרני למחזה "חלום ליל קיץ" ובסיטקום "The Worst Week of My Life". בקולנוע השתתף בסרט "The Lowdown" ובסרט "מייק באסט: מנהל את אנגליה". ב-2006 שיחק בתפקיד ראשי בסדרת הדרמה "Sorted" של BBC One על קבוצה של דוורים. ב-1 בינואר 2007 כיכב בדרמה של ITV בשם "Dead Clever" לצדה של סוראן ג'ונס. הוא עזב את הסדרה "לגדול בלי בושה" בתחילת העונה הרביעית יחד עם מקסין פיק שגילמה את אשתו בסדרה. ב-2007 גילם קלי את דמותו של ויליאם שייקספיר בפרס בסדרת המדע בדיוני "דוקטור הו". במרץ 2008 הופיע בדמות אחד מתלמידיו של ישו בדרמה "הפסיון" של ה-BBC, המגולל את סיפור ימיו האחרונים של ישו. במאי אותה שנה שיחק בתפקיד הדלי, בעל הפאב המקומי, בסדרת הדרמה הקומית "The Invisibles" על אודות שני נוכלים שחוזרים לבריטניה משהות בחו"ל. הדלי מצטרף לצמד בהמשך הסדרה. בינואר ובפברואר 2009 הופיע קלי בשני פרקים בסדרה "כמעט אנושיים" בדמות אדם זאב בשם טולי.
קלי כיכב בסרט המדע בדיוני הקומי "Frequently Asked Questions About Time Travel" יחד עם כריס או'דאוד, מארק ווטון ואנה פריס. בדרמה של ITV "רווק נשוי אחר" שיחק לצדם של ראלף ליטל ומירנדה רייסון. בסדרה "קרנפורד" של ה-BBC גילם איש עני שמתקשה לפרנס את אשתו וששת ילדיו. הוא הופיע בדמות מלקולם, אביו של רובין, בסדרה "רובין הוד".
ב-2002 שיחק קלי בתפקיד טוראי וילי מקנס בסרט האימה המלחמתי "משמרת המוות" בבימויו של מייקל ג' באסט (אנ').
קלי היה הקריין בסרט הדוקומנטרי בשם "League Of Their Own" על נבחרת הרוגבי ליג של בריטניה במהלך תחרויות הרוגבי משנת 2005 (אנ').
ב-2009 כיכב קלי לצדו של אחיו קרייג במיני-סדרה בת חמישה חלקים בשם "Collision" ששודרה במהלך חמישה לילות רצופים בנובמבר אותה שנה. ב-2010 שיחק בתפקיד התעשיין כריסטופר רוסון בדרמה של ה-BBC "יומניה הסודיים של מיס אן ליסטר". ב-2013 הופיע קלי בתפקיד איאן, החבר של הדמות הראשית, בסדרת הדרמה של BBC One "פרנקי" בכיכובה של איב מיילס. עוד ב-2013 גילם את דני, חייל המתמודד עם הפחדים שלו, בסרט קצר בשם "On The Bridge" המבוסס על סיפור אמיתי, ושצולם בשלמותו על גשר ווטרלו.
ב-2015 הופיע קלי בפרק בסדרת הפשע "Death in Paradise".
החל מ-2010 קלי הוא הקריין בתוכנית המציאות "Gold Rush". עוד היה קריין בתוכנית "10,000 BC" בערוץ 5.
ביוגרפיה > חיים אישיים

אחיו הוא השחקן קרייג קלי.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1998 |  | Peak Practice | מרטין ביזלי | סדרת טלוויזיה (2 פרקים) |
| 1998 | סטיל קרייזי | Still Crazy | שליח פיצה |  |
| 1999 |  | City Central | רובי פוסטר | בפרק "Second Time Around" |
| 1999 | מייזי ריין | Maisie Raine | כריס מלורי |  |
| 2000 | להציל את גרייס | Saving Grace | בוב |  |
| 2000 |  | Border Cafe | דאנסי | מיני-סדרה |
| 2000 |  | The Low Down | מייק |  |
| 2001 |  | H3 | קירן |  |
| 2001 |  | The Bill | רוברט סלייד | בפרק "Eye of the Lens" |
| 2001 | מייק באסט: מנהל את אנגליה | Mike Bassett: England Manager | קווין טונקינסון |  |
| 2002 | אימפקט | Impact |  | סרט טלוויזיה |
| 2002 |  | The American Embassy |  | בפרק "Long Live the King" |
| 2002 | משמרת המוות | Deathwatch | וילי מקניס |  |
| 2002 | מגעים אסורים | Tipping the Velvet | טוני ריבס | מיני-סדרה |
| 2004 |  | The Worst Week of My Life | דום | סדרת טלוויזיה |
| 2005 | הסוד שמעבר למילים | The Secret Life of Words | ליאם |  |
| 2005 |  | The Brief | מייקל וסטלייק | בפרק "Blame" |
| 2005 |  | Ashes | אבא |  |
| 2005 | חלום ליל קיץ | ShakespeaRe-Told | פאק |  |
| 2006 |  | Comedy Lab | לינדסי קרול | בפרק "FM" |
| 2006 |  | Sorted | דקס | מיני-סדרה |
| 2007 |  | Dead Clever: The Life and Crimes of Julie Bottomley | איאן בוטומלי | סרט טלוויזיה |
| 2007 | דוקטור הו | Doctor Who | שייקספיר | בפרק "The Shakespeare Code" |
| 2007 | קרנפורד | Cranford | ג'וב גרגסון |  |
| 2008 | הפסיון | The Passion | ג'יימס |  |
| 2008 |  | The Invisibles | הדלי האת'ווייט |  |
| 2009 | כמעט אנושיים | Being Human | טולי | סדרת טלוויזיה (2 פרקים) |
| 2009 | שאלות נפוצות על מסע בזמן | Frequently Asked Questions About Time Travel | פיט |  |
| 2009 | רובין הוד | Robin Hood | מלקולם | בפרק "Bad Blood" |
| 2009 |  | Collision | דני רמפטון | מיני-סדרה |
| 2010 | יומניה הסודיים של מיס אן ליסטר | The Secret Diaries of Miss Anne Lister | כריסטופר רוסון | סרט טלוויזיה |
| 2010 | נשואים, רווקים וטעויות אחרות | Married Single Other | דיקי | מיני-סדרה |
| 2011 | המפקח ג'ורג' ג'נטלי | Inspector George Gently | סמל מולוי | בפרק "Goodbye China" |
| 2011 |  | Moving On | סם | בפרק "Tour of Duty" |
| 2004–2013 | לגדול בלי בושה | Shameless | קוו בול | סדרת טלוויזיה |
| 2013 | פרנקי | Frankie | איאן הרגרייב |  |
| 2013 |  | On the Bridge | דני | סרט קצר |
| 2014 | פלמינג: האיש שרצה להיות בונד | Fleming | סמל דיקסון | מיני-סדרה |
| 2015 |  | Death in Paradise | ג'ייק פיטרס | סדרת טלוויזיה (פרק אחד) |
| 2016 | עדות אילמת | Silent Witness | קרמייקל | בפרק "After the Fall" |
| 2017–2019 | ג'יימסטאון | Jamestown | מרדית' ראטר | סדרת טלוויזיה |
| 2023 | מרילנד | Maryland | ג'ייקוב | מיני-סדרה |
| 2023 |  | Tom Jones | ג'ורג' סיגרים | 4 פרקים |
| 2024 | קרימינל רקורד (אנ') | Criminal Record | ג'ימי | פרק: "Emergency Caller" |
הערות שוליים

↑  "Dean Lennox Kelly - TV.com". נבדק ב-5 באפריל 2014. {{cite web}}:  (עזרה)
↑  "Shakespeare Sorted". bbc.co.uk. 2006-09-03. נבדק ב-2006-09-03.
↑  "Eve Myles to star in new BBC One drama series, Frankie". bbc.co.uk. BBC. 6 בספטמבר 2012. נבדק ב-22 בנובמבר 2012. {{cite web}}:  (עזרה)
↑  "Interview with Dean Lennox Kelly (From The Argus)". נבדק ב-2014-04-05.
| --- | --- |
בקרת זהויות :  NLI: 987007350051905171  GND: 1222039109  LCCN: no2010138714  VIAF: 139969888   WorldCat (עם VIAF): 139969888
כנות

ערך זה עוסק בתכונה פילוסופית. אם התכוונתם למשמעויות נוספות, ראו .
"דיוגנס מחפש איש ישר", ציור המיוחס ליוהאן טישביין (אנ'), ‏(1780 לערך)
כנות הוא פן של תכונה מוסרית הקשורה לתכונות חיוביות כגון יושרה, אמת וישירות, לצד היעדר שקר, רמאות, גניבה וכו'. כנות כוללת גם את היכולת להיות אמין, נאמן והוגן.
כנות מוערכת בתרבויות, עמים, אתוסים ודתות רבות. "כנות היא המדיניות הטובה ביותר" הוא פתגם של אדווין סנדיס (אנ'), ואילו הציטוט "כנות היא הפרק הראשון בספר החוכמה" מיוחס לתומאס ג'פרסון. 30 באפריל הוא יום הכנות הלאומי בארצות הברית.
ויליאם שייקספיר תיאר את הכנות כתכונה שאנשים משאירים כמורשתם כאשר כתב "שום מורשת אינה עשירה כמו כנות" במערכה 3, סצנה 5 של "סוף טוב הכל טוב".
אחרים ציינו, עם זאת, ש"כנות רבה מדי עשויה להיחשב כפתיחות חצופה". לדוגמה, אנשים עשויים להיתפס כ"כנים מדי" אם הם מביעים בכנות את דעותיהם השליליות של אחרים, מבלי שנשאלו לדעתם, או שנשאלו במצב בו התגובה תהיה טריוויאלית. דאגה זו באה לידי ביטוי במושגי התקינות הפוליטית ותרבות הביטול כאשר אנשים נמנעים מהבעת דעותיהם האמיתיות בשל גינוי חברתי כללי לדעות כאלה.
הגדרות

מילון מריאם-ובסטר מגדיר כנות כ"הגינות, יושר והתנהגות פתוחה" או "דבקות בעובדות."
המילון האנגלי של אוקספורד מגדיר כנות כ"התכונה של היות אדם כן". כן, בתורו, מוגדר כ"נקי ממרמה; אמיתי וישר... נכון מבחינה מוסרית או בעל תכונה נעלה (ה-virtus הלטיני – התכונה הנעלה)... מוסרי ... תכונה שאדם הרוויח ביושר, באמצעות עבודה קשה ... (והכנות היא פעולה) שנעשה בכוונות טובות גם אם לא מוצלחת או מוטעית ... התייחסות פשוטה, לא יומרנית ולא מתחכמת."
ראו גם

אותנטיות
שקר
מוסריות
אמת
הערות שוליים

↑  Rogers, Carl R. (1964). "Toward a modern approach to values: The valuing process in the mature person.", The Journal of Abnormal and Social Psychology, 68(2):160–67.
↑  Dahlsgaard, Katherine; Peterson, Christopher; Seligman, Martin E. P. (2005). "Shared Virtue: The Convergence of Valued Human Strengths Across Culture and History", Review of General Psychology, 9(3):203–13.
↑  Hilbig, Benjamin E.; Zettler, Ingo (2009). "Pillars of cooperation: Honesty–Humility, social value orientations, and economic behavior", Journal of Research in Personality, 43(3):516–19.
↑  Van Lange, Paul A. M.; Kuhlman, D. Michael (1994). "Social value orientations and impressions of partner's honesty and intelligence: A test of the might versus morality effect", Journal of Personality and Social Psychology, 67(1):126–41.
↑  Schluter, Dolph; Price, Trevor (1993). "Honesty, Perception and Population Divergence in Sexually Selected Traits", Proceedings of the Royal Society B, 253(1336):117–22.
↑  "Thomas Jefferson to Nathaniel Macon". The Thomas Jefferson Papers Series 1. General Correspondence. 1651–1827. 12 בינואר 1819. {{cite web}}:  (עזרה)
↑  William Shakespeare. All's Well That Ends Well MIT Shakespeare.
↑  Merriam-Webster (2017) Honesty Merriam-Webster.
↑  Oxford English Dictionary (2017) Honesty OED.
↑  Oxford English Dictionary (2017) Honest OED.
| --- | --- |
בקרת זהויות :  NLI: 987007565317905171  BnF: cb119797999 (data)  GND: 4151136-0  LCCN: sh85061841
מצעד הקאנטרי איירפליי

לוגו המגזין "בילבורד"
מצעד הקאנטרי איירפליי (באנגלית: Country Airplay) הוא מצעד פזמונים שמפרסם המגזין "בילבורד" בארצות הברית מדי שבוע מאז 20 בינואר 1990.
מצעד זה כולל את 60 השירים המושמעים ביותר ב-150 תחנות הקאנטרי המרכזיות ברחבי ארצות הברית, בפיקוח של נילסן BDS. הנתונים משוקללים ומתורגמים למצעד המורכב מ-60 שירים. השיר הראשון שהיה במקום הראשון במצעד הוא "Nobody's Home" של קלינט בלק, שנכלל באלבום Killin' Time.
סטטיסטיקות > מרבית השבועות בצמרת המצעד

8 שבועות
"Amazed" – לונסטר (1999)
"It's Five O'Clock Somewhere" – אלן ג'קסון וג'ימי באפט (2003)
7 שבועות
"The Good Stuff" – קני צ'זני (2002)
"Have You Forgotten?" – דריל ורלי (2003)
"There Goes My Life" – קני צ'זני (2003–2004)
"Live Like You Were Dying" – טים מקגרו (2004)
"Beautiful Crazy" – לוק קומבס (2019)
6 שבועות
"It's Your Love" – טים מקגרו ביחד עם פיית' היל (1997)
"Just to See You Smile" – טים מקגרו (1998)
"How Forever Feels" – קני צ'זני (1999)
"Breathe" – פיית' היל (1999–2000)
"Ain't Nothing 'bout You" – ברוקס & דאן (2001)
"I'm Already There" – לונסטר (2001)
"Somebody Like You" – קית' אורבן (2002)
"19 Somethin'" – מארק וילס (2003)
"Beer for My Horses" – טובי קית' ביחד עם וילי נלסון (2003)
"As Good as I Once Was" – טובי קית' (2005)
"Better Life" – קית' אורבן (2005)
"Jesus, Take the Wheel" – קארי אנדרווד (2006)
"Our Song" – טיילור סוויפט (2007–2008)
"Die a Happy Man" – תומאס רט (2016)
מקורות:
סטטיסטיקות > מרבית השירים במקום הראשון

| סך הכול | אמנ/ית | מקור |
| --- | --- | --- |
| 31 | קני צ'זני |  |
| 29 | טים מקגרו |  |
| 28 | בלייק שלטון |  |
| 26 | אלן ג'קסון |  |
| 26 | ג'ורג' סטרייט |   |
סטטיסטיקות > מרבית השירים במקום הראשון – נשים

| סך הכול | אמנית | מקור |
| --- | --- | --- |
| 15 | קארי אנדרווד |  |
| 11 | ריבה מקנטייר |  |
| 9 | פיית' היל |  |
| 7 | שאניה טוויין |  |
| 7 | טיילור סוויפט |  |
סטטיסטיקות > מרבית השירים במקום הראשון – צמדים או להקות

| סך הכול | צמד / להקה | מקור |
| --- | --- | --- |
| 20 | ברוקס & דאן |  |
| 14 | פלורידה ג'ורג'יה ליין |  |
| 14 | ראסקל פלאטס |  |
| 13 | זאק בראון בנד |  |
| 11 | ליידי איי |  |
11:
סטטיסטיקות > מרבית השירים בעשירייה הפותחת – גברים

| סך הכול | אמן | מקור |
| --- | --- | --- |
| 61 | ג'ורג' סטרייט |  |
| 58 | טים מקגרו |  |
| 58 | קני צ'זני |  |
| 51 | אלן ג'קסון |  |
| 42 | טובי קית' |  |
סטטיסטיקות > מרבית השירים בעשירייה הפותחת – נשים

| סך הכול | אמנית | מקור |
| --- | --- | --- |
| 36 | ריבה מקנטייר |  |
| 28 | קארי אנדרווד |  |
| 23 | פיית' היל |  |
| 20 | מרטינה מק'ברייד |  |
| 19 | טרישה יירווד |  |
סטטיסטיקות > מרבית הכניסות למצעד

| סך הכול | אמנ/ית | מקור |
| --- | --- | --- |
| 99 | ג'ורג' סטרייט |  |
| 92 | קני צ'זני |  |
| 88 | גארת' ברוקס |  |
ראו גם

מצעד שירי הקאנטרי
הערות שוליים

1 2 3  Country Airplay Chart, Billboard
↑  Lonestar, Billboard
↑  Alan Jackson, Billboard
↑  Kenny Chesney, Billboard
↑  Darryl Worley, Billboard
↑  Tim McGraw, Billboard
↑  Faith Hill, Billboard
↑  Brooks & Dunn, Billboard
↑  Keith Urban, Billboard
↑  Mark Wills, Billboard
↑  Toby Keith, Billboard
↑  Carrie Underwood, Billboard
↑  Taylor Swift, Billboard
↑  Thomas Rhett, Billboard
↑  Asker, Jim (16 ביולי 2018). "Kenny Chesney's 'Get Along' Is No 1 On The Country Airplay Chart". Billboard. נבדק ב-17 ביולי 2018. {{cite web}}:  (עזרה)
1 2 3  Asker, Jim (19 ביוני 2018). "David Lee Murphy & Kenny Chesney Set Records Atop Country Airplay Chart". Billboard. נבדק ב-19 ביוני 2018. {{cite web}}:  (עזרה)
↑  Mahananda, Bibhu Prasad (8 בדצמבר 2020). "Blake Shelton Country Airplay Chart History". Billboard. נבדק ב-8 בדצמבר 2020. {{cite web}}:  (עזרה)
1 2  Asker, Jim (19 ביולי 2016). "Carrie Underwood Rings in 15th No. 1; Sam Hunt Earns High Five". Billboard. {{cite web}}:  (עזרה)
↑  "Most country no.1s for a female artist in the US". נבדק ב-29 בספטמבר 2016. {{cite web}}:  (עזרה)
1 2 3  Jessen, Wade. "Carrie Underwood Has Her Longest Reign at No. 1 on Hot Country Songs Chart". Billboard. נבדק ב-22 בינואר 2015. {{cite web}}:  (עזרה)
1 2 3 4  Asker, Jim (26 ביוני 2018). "Morgan Wallen 'Up' To First Country Airplay No. 1 With FGL, Who Also Top Hot Country Songs". Billboard. נבדק ב-27 ביוני 2018. {{cite news}}:  (עזרה)
↑  Asker, Jim. "Zac Brown Band Makes History on Country Airplay Chart; Randy Houser Debuts". Billboard. נבדק ב-22 במרץ 2016. {{cite web}}:  (עזרה)
1 2 3  Asker, Jim (10 ביולי 2018). "Carrie Underwood Is Sitting 'Pretty' As She Links Her 27th Straight Country Airplay Top 10". Billboard. נבדק ב-11 ביולי 2018. {{cite news}}:  (עזרה)
1 2  Asker, Jim (26 ביוני 2018). "Garth Brooks Blasts Back Onto Country Airplay Chart With 'All Day Long'". Billboard. נבדק ב-27 ביוני 2018. {{cite news}}:  (עזרה)
פיית' היל, שהוציאה את "It's Your Love", שהיה לשיר הראשון בהיסטוריה ששהה שישה שבועות בפסגת המצעד.
קארי אנדרווד, האישה עם מרבית השירים שכבשו את פסגת המצעד.
טיילור סוויפט, שהוציאה את השיר "Our Song", שהיה לשיר האחרון (עד שנת 2016) שהצליח לשהות שישה שבועות בפסגת המצעד.